**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2022-04-12 Nr. TAR-40

Posėdžio data – 2022 m. balandžio 6 d.

Pradžia – 14.00 val. (nuotoliniu būdu)

Posėdžio pirmininkas – Vytis Radvila.

Posėdžio sekretorė – Lietutė Demidova.

8. SVARSTYTA. Klaipėdos miesto savivaldybės turto investavimas, didinant viešosios įstaigos Klaipėdos krašto buriavimo sporto mokyklos „Žiemys“ dalininkų kapitalą.

Pranešėjas – E. Simokaitis. Siūlo perduoti Klaipėdos miesto savivaldybei nuosavybės teise priklausantį finansinį turtą - 10 000,00 Eur savivaldybės, kaip dalininkės įnašą viešajai įstaigai Klaipėdos krašto buriavimo sporto mokyklai „Žiemys“, didinant šios viešosios įstaigos dalininkų kapitalą.

S. Budinas prašo iki Tarybos posėdžio parengti kreipimąsi ir pasiūlyti rajonui taip pat prisidėti lėšomis prie įstaigos veiklos, nes sporto mokyklą lanko ir rajono ir Klaipėdos miesto vaikai.

V. Radvila pritaria siūlymui.

A. Barbšys mano, kad tikslinga kreiptis į rajono savivaldybę.

A. Vaitkus pritaria S. Budino siūlymui.

NUTARTA:

8.1. Pritarti pateiktam sprendimo projektui.

8.2. Iki Tarybos posėdžio Savivaldybės administracijai kreiptis į rajono savivaldybę dėl prisidėjimo prie įstaigos veiklos.

BALSUOTA: už – 6 (V. Radvila, R. Taraškevičius, E. Andrejeva, A. Vaitkus, S. Budinas, A. Barbšys), prieš – 0, susilaiko – 0.

Posėdžio pirmininkas Vytis Radvila

Posėdžio sekretorė Lietutė Demidova